Da bismo razumeli svet u kome živimo, mi pričamo priče.
I dok je izmenjivanje i deljenje postalo definicija
interneta, onakvog kakvog ga mi znamo,
sad svi mi možemo da budemo deo te priče uz pomoć jednostavnih alatki
koje nam omogućavaju da pravimo stvari na internetu.
Ali video zapis je bio izostavljen. On je stigao na internet
u maloj kutiji i tu je i ostao,
u potpunosti odsečen od podataka i sadržaja
koji su svuda oko njega.
U stvari, za više od decenije na internetu, jedina stvar
koja se promenila u vezi sa video zapisom je veličina kutije
i kvalitet slike.
"Popkorn" (Popcorn) će promeniti sve to.
To je internet alatka koja omogućava bilo kome da sjedini video zapis
sa sadržajem povučenim direktno sa interneta.
Snimci napravljeni pomoću "Popkorna" se ponašaju kao i sam internet:
dinamični su, puni linkova i u potpunosti promenljivi
i konačno im je dopušteno da prošire granice mogućnosti.
Želim da vam pokažem demonstraciju prototipa
na kome radimo, koji će se pojaviti kasnije ove jeseni.
Biće potpuno besplatan i radiće u bilo kom internet pretraživaču.
Dakle, svaka Popkorn produkcija počinje sa snimkom,
tako da sam ja napravio kratak klip od 20 sekundi
koristeći primer voditelja vesti, koji mi koristimo u radionicama.
Dakle hajde da ga pogledamo, a zatim ćemo se vratiti da vam pokažem kako smo ga napravili.
Zdravo i dobrodošli u moje izdanje vesti.
Dodao sam svoju lokaciju uz pomoć Gugl mapa,
i to je uživo, zato pokušajte da je pomerate.
Možete dodati pop-apove sa linkovima i ikonicama po vašem izboru,
ili prevući sadržaj sa bilo kog internet servisa, kao što je Fliker,
ili dodati članke i blogove sa linkovima do njihovog punog sadržaja.
Hajde sad da se vratimo i onda ću vam pokazati šta ste videli. Bilo je dosta stvari tu.
Dakle ovo je linija vremena i ako ste ikada montirali video snimak,
onda ste upoznati sa ovim, ali umesto klipova na toj liniji,
ono što vidite su internet događaji prevučeni u snimak.
E sad, u ovoj Popkorn produkciji imamo
karticu sa naslovom, imamo Gugl mapu koja se pojavi kao
slika u slici, zatim je Popkorn pušta da iskoči
iz okvira i da se proširi na ceo ekran.
Tu su i dva pop-apa koji vam donose neke druge informacije,
i krajnji članak sa linkom do originalnog članka.
Hajde da odemo do ove Gugl mape da vam pokažem kako je možete izmeniti.
Samo je potrebno ući u vremensku liniju, kliknuti dva puta na stavku,
koju sam ja podesio na Toronto, zato što sam ja odatle.
Hajde da ga podesimo na nešto drugo.
Popkorn smesta odlazi na internet,
priča sa Guglom, uzima mapu i prikazuje je.
I to je potpuno identično
za ljude koji gledaju vašu produkciju.
I uživo je. Nije slika. Zato možete da kliknete na nju,
uveličate, čak i do pogleda na ulicu ako želite.
U snimku sam spomenuo dodavanje prenosa koji ide uživo,
što bismo sad mogli i da uradimo, hajde da dodamo prenos uživo
sa Flikera. Odemo na desnu stranu,
uhvatimo Fliker iz liste opcija,
prevučemo ga u vremensku liniju,
i stavimo ga na mesto na koje želimo,
i on odmah ide na Fliker i počinje da prevlači
slike po etiketama. Sada, pošto moji autori
mnogo vole ponije, oni su etikete podesili na njih.
Hajde da probamo nesto drugo,
možda nešto malo aktuelnije.
Sada imamo slike koje su diretno prevučene sa sajta koji ih emituje.
Ako dođete da gledate ovo za nedelju dana,
ovo će biti u potpunosti drugačije,
dinamično, poput interneta i poput interneta
sve ima svoj izvor, stoga klikom na link,
idemo direktno na Fliker i vidimo izvornu sliku.
Sve što ste videli danas je izgrađeno sa osnovnim
alatima za kreiranje na internetu: HTML-om, CSS-om i Java Skriptom.
To znači da je kompletno izmenljivo. To takođe znači
da ne postoji softver koji je patentiran. Sve sto vam je potrebno
je internet pretraživač.
Zamislite kad bi svaki snimak koji gledamo na internetu
radio poput interneta, potpuno promenljiv,
linkovan do izvora sadržaja i interaktivan
za svakog ko ga gleda.
Mislim da bi Popkorn mogao da promeni način na koji pričamo priče
na internetu i način na koji razumemo svet u kome živimo.
Hvala vam. (Aplauz)